text: Venstre har fundet sin borgmester-kandidat 
  30 marts 2016 kl. 19.50
  Det bliver Kristian Dyhr der skal forsøge at vriste borgmesterkæden fra socialdemokraten Peter Sørensen i Horsens
  Onsdag aften blev det afgjort, at Venstres lokale gruppeformand Kristian bliver partiets borgmesterkandidat.  Kristian Dyhr fik ved aftenens kampvalg 60 stemmer, mens modkandidaten Anne V. Kristensen fik 47 stemmer.
  Kristian Dyhr er i øjeblikket viceborgmester og kulturudvalgsformand i Horsens Byråd. Han har været medlem af byrådet siden 2010.
  Næste gang der er kommunal og regionsrådsvalg er den 21. november 2017.
  